
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Ιουλίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 2319 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός αμοιβής συμβαλλόμενων με τον 
Ε.Ο.Π.Υ.Υ. ιατρών, οδοντιάτρων, φαρμακοποιών, με 
σύμβαση εργασίας ιδιωτικού δικαίου ορισμένου 
χρόνου και κάθε άλλης αναγκαίας λεπτομέρειας. 

2 

Αύξηση ωραρίου εργασίας προσωπικού ΙΔΑΧ 
μειωμένου ωραρίου του Δήμου Βάρης - Βούλας - 
Βουλιαγμένης. 

3 

Έγκριση κυκλοφοριακών ρυθμίσεων σύμφωνα 
με τις υπ' αριθμ. 55/17 απόφασης του Δημοτικού 
Συμβουλίου του Δήμου Αγ. Δημητρίου. 

4 

Έγκριση κυκλοφοριακών ρυθμίσεων σύμφωνα 
με την υπ'αριθμ. 54/17 απόφαση του Δημοτικού 
Συμβουλίου του Δήμου Αγ. Δημητρίου. 

5 

Έγκριση κυκλοφοριακών ρυθμίσεων στην Τοπική 
Κοινότητα Απερίου, Δήμου Καρπάθου. 

6 

Ανανέωση απαγόρευσης Θήρας όλων των θηρα¬ 
μάτων, για τρία ακόμη έτη, σε έκταση σαράντα 
δύο χιλιάδων στρεμμάτων (42.000,00 στρ.), που 
περιλαμβάνει τα όρια του πρώην Καταφυγίου 
Άγριας Ζωής (Κ.Α.Ζ.) «ΚΟΥΡΙ» περιφέρειας Δήμου 
Κοζάνης, Περιφερειακής Ενότητας Κοζάνης. 


ΑΠΟΦΑΣΕΙΣ 

Αριθμ. Γ3γ/Γ.Π. 2962 (1) 

Καθορισμός αμοιβής συμβαλλόμενων με τον 
Ε.Ο.Π.Υ.Υ. ιατρών, οδοντιάτρων, φαρμακοποιών, 
με σύμβαση εργασίας ιδιωτικού δικαίου ορισμέ¬ 
νου χρόνου και κάθε άλλης αναγκαίας λεπτομέ¬ 
ρειας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ-ΥΓΕΙΑΣ 

Έχοντας υπόψη: 

1.Τις διατάξεις των άρθρων 12 και 14τουν. 4238/2014 
(ΦΕΚ 38 Α') «Πρωτοβάθμιο Εθνικό Δίκτυο Υγείας 
(Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές διατά¬ 
ξεις», όπως ισχύουν. 


2. Τις διατάξεις του άρθρου 30 του ν. 3918/2011 (ΦΕΚ 
31 Α') «Διαρθρωτικές αλλαγές στο σύστημα υγείας και 
άλλες διατάξεις», όπως ισχύουν. 

3. Τις διατάξεις του ν. 4354/2015 (ΦΕΚ 176 Α') «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύουν. 

4. Τις διατάξεις του άρθρου 32 του ν. 2676/1999 
(ΦΕΚ 1 Α') «Οργανωτική και λειτουργική αναδιάρθρωση 
των φορέων κοινωνικής ασφάλισης και άλλες διατάξεις», 
όπως ισχύουν. 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το πρώτο άρθρο του π.δ/τος 63/2005 (ΦΕΚ 
98/Α'). 

6. Τις διατάξεις του άρθρου 3 του π.δ/τος 121/2008 
(ΦΕΚ 183 Α') «Καθορισμός των υποχρεώσεων των ασφα¬ 
λιστικών οργανισμών, των θεραπόντων και ελεγκτών 
ιατρών και των φαρμακοποιών, καθώς και των σχετικών 
κυρώσεων», όπως ισχύει. 

7. Τις διατάξεις του π.δ/τος 106/2014 (ΦΕΚ 173 Α') «Ορ¬ 
γανισμός του Υπουργείου Υγείας», όπως ισχύει. 

8. Τη με αριθ. Φ90380/25916/3294/2011 (ΦΕΚ 2456 
Β’) κοινή υπουργική απόφαση «Ενιαίος Κανονισμός 
Παροχών Υγείας (Ε.Κ.Π.Υ.) του Εθνικού Οργανισμού Πα¬ 
ροχών Υγείας (Ε.Ο.Π.Υ.Υ.)», όπως τροποποιήθηκε με τις 
υπ' αριθ. Φ90380/5383/738/2012 (ΦΕΚ 1233 Β’), ΕΜΠ5/ 
17-11 -2012 (ΦΕΚ 3054 Β'), 55471/2013 (ΦΕΚ 1561 Β') και 
Γ3γ/35539/7-6-2016 (ΦΕΚ 1653 Β') κοινές υπουργικές 
αποφάσεις. 

9. Τη με αριθ. πρωτ.Υ25/6-10-2015 (ΦΕΚ 2144 Β') 
απόφαση του Πρωθυπουργού με θέμα: «Ανάθεση αρ¬ 
μοδιοτήτων στον Αναπληρωτή Υπουργό Υγείας Παύλο 
Πολάκη». 

10. Τη με αριθ. πρωτ. Υ29/8-10-2015 (ΦΕΚ 2168 Β') 
απόφαση του Πρωθυπουργού με θέμα: «Ανάθεση αρ¬ 
μοδιοτήτων στον Αναπληρωτή Υπουργό Οικονομικών 
Γεώργιο Χουλιαράκη». 

11. Τη με αριθ. πρωτ. Β2β/Γ.Π.οικ.18236/10-3-2017 
εισήγηση της Γενικής Δ/νσης Οικονομικών Υπηρεσιών 
του Υπουργείου Υγείας, σύμφωνα με την οποία προκα- 
λείται πρόσθετη δαπάνη σε βάρος του προϋπολογισμού 
του Ε.Ο.Π.Υ.Υ. το ύψος της οποίας δεν είναι δυνατό να 

υπολογιστεί διότι με την εν λόγω κοινή υπουργική από¬ 
φαση καθορίζεται η αμοιβή και όχι ο αριθμός των συμ¬ 
βαλλόμενων, το χρονικό διάστημα της σύμβασης και 
η διαδικασία σύναψής τους με τον Οργανισμό. Επίσης, 
εκτιμάται ότι, από τη σύναψη μίας (1) ατομικής σύμ¬ 
βασης, η προκαλούμενη δαπάνη ανέρχεται ενδεικτικά 
μηνιαίως στα 1.422,47€, επιβαρύνονται οι Κ.Α. Εξόδων 
0212.00, 0224.00, 0551.00 και 0552.00 με 1.092,00€, 
50,00€, 79,14€ και 201,33€ αντίστοιχα, δεν έχει προβλε- 
φθεί στις εγκεκριμένες πιστώσεις του προϋπολογισμού 
του Ε.Ο.Π.Υ.Υ. για το οικονομικό έτος 2017 και απαιτεί¬ 
ται να επαναπροσδιοριστούν σε επόμενη τροποποίησή 
του εντός των ορίων που έχουν τεθεί από το Μ.Π.Δ.Σ.. 
Επιπρόσθετα, επισημαίνεται ότι, από την προωθούμενη 
κοινή υπουργική απόφαση δεν επιβαρύνεται ο κρατικός 
προϋπολογισμός τρέχοντος έτους, αποφασίζουμε: 

Η αμοιβή των συμβαλλόμενων με τον Ε.Ο.Π.Υ.Υ. ια¬ 
τρών, οδοντιάτρων και φαρμακοποιών, με σύμβαση 
ορισμένου χρόνου ιδιωτικού δικαίου σύμφωνα με το 
άρθρο 14 του ν. 4238/2014 (ΦΕΚ 38 Α') όπως ισχύει, κα¬ 
θορίζεται σύμφωνα με τα οριζόμενα στις διατάξεις του 
ν. 4354/2015 (ΦΕΚ 176 Α’), όπως ισχύει. 

Οι συμβαλλόμενοι ιατροί/οδοντίατροι και φαρμακο¬ 
ποιοί θα ασκούν ελεγκτικό έργο σύμφωνα με το σχετικό 
νομοθετικό πλαίσιο, τις αποφάσεις της Διοίκησης και τις 
ανάγκες του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 

Οι Αναπληρωτές Υπουργοί 

Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΥΛΟΣ ΠΟΛΑΚΗΣ 


( 2 ) 

Αύξηση ωραρίου εργασίας προσωπικού ΙΔΑΧ μει¬ 
ωμένου ωραρίου του Δήμου Βάρης - Βούλας - Βου¬ 
λιαγμένης. 

Με την 250/15.05.2017 απόφαση του Δημοτικού 
Συμβουλίου Βάρης - Βούλας - Βουλιαγμένης, που εκ- 
δόθηκε σύμφωνα με τις διατάξεις του άρθρου 8 παρ. 
1 του ν. 4368/2016, κατόπιν της 8781/02.03.2016 αίτη¬ 
σης της Σωτηρίας Παρασκευοπούλουτου Γεωργίου, της 
22274/08.06.2017 βεβαίωσης της Διεύθυνσης Διοικητι¬ 
κών Υπηρεσιών του Δήμου Βάρης - Βούλας - Βουλιαγ¬ 
μένης περί μη ύπαρξης ενεργών συμβάσεων ορισμένου 
χρόνου ειδικότητας ΔΕ Βοηθών Βρεφοκόμων -Παιδοκό¬ 
μων και της 47895/17793/20.06.2017 εγκριτικής απόφα- 
σηςτης Αποκεντρωμένης Διοίκησης Αττικής, αυξάνεται 
το ωράριο εργασίας της υπαλλήλου με σχέση εργασίας 
ιδιωτικού δικαίου αορίστου χρόνου, Σωτηρίας Παρα- 
σκευοπούλου του Γεωργίου, ειδικότητας ΔΕ Βοηθών 
Βρεφοκόμων -Παιδοκόμων, από μερικής απασχόλησης 
σε πλήρους απασχόλησης. 


(Αριθ. βεβ. Δ/νσης Οικον. Υπηρ. Δήμου Βάρης- Βούλας- 
Βουλιαγμένης: 21881/07.06.2017). 

(Αριθ. απόφ. Αποκεντρωμένης Διοίκησης Αττικής: 
47895/17793/20.06.2017). 

Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 49324/502 (3) 

Έγκριση κυκλοφοριακών ρυθμίσεων σύμφωνα 
με τις υπ * 1 2 3 4 5 6 7 8 9 10 11 αριθμ. 55/17 απόφασης του Δημοτικού 
Συμβουλίου του Δήμου Αγ. Δημητρίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξειςτου ν. 2503/1997 (ΦΕΚ 107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α/7.06.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντικαταστάθηκε με το άρθρο 48 §9 
του ν. 4313/2014. 

5. Τοάρθρο 109 του ν. 2696/1999 (ΦΕΚ57/Α/23.03.1999) 
περί Δημοσίευσης Αποφάσεων που εκδίδονται κατ’ 
εξουσιοδότηση του Κώδικα Οδικής Κυκλοφορίας, στην 
Εφημερίδα της Κυβερνήσεως. 

6. Το Αρ. 90 του π.δ. 63/2005 (ΦΕΚ 98/Α/22.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

7. Τις διατάξεις των Αρ. 28 και 28Α του ν. 4325/2015 
(ΦΕΚ47/Α/2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρ. 24 του 
ν. 4368/2016 (ΦΕΚ 21 /Α/2016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/23.12.2010 (ΦΕΚ 228/Α/27.12.2010) 
«Οργανισμός της Αποκεντρωμένης Διοίκησης Αττικής». 

9. Την υπ’αριθμ. 15869/15-05-2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26-05-2017) 
με την οποία ο Σπυρίδων Κοκκινάκης διορίστηκε στη 
θέση του Συντονιστή της Αποκεντρωμένης Διοίκησης 
Αττικής. 

10. Την υπ'αριθμ. οικ. 47601/17682/14.06.201 7 (ΦΕΚ 
2056/Β/14.06.2017, ΑΔΑ: ΩΒΝΔΟΡ1Κ-Θ4Ν) απόφαση 
του Συντονιστή Αποκεντρωμένης Διοίκησης Αττικής 
περί μεταβίβασης δικαιώματος υπογραφής. 

11. Την υπ' αριθμ. ΔΜΕΩ/Ο/3050 (ΦΕΚ 2302/Β/ 
16.09.2013) απόφαση Υπουργού Υποδομών, Μεταφο¬ 
ρών και Δικτύων, με θέμα: «Έγκριση Τεχνικών Οδηγιών 

κυκλοφοριακών παρεμβάσεων στο αστικό περιβάλλον 
για την εφαρμογή τους σε περιοχές σχολικών συγκρο¬ 
τημάτων και περιοχές με αυξημένη κίνηση στα πλαίσια 
βελτίωσης της οδικής ασφάλειας». 

12. Το υπ’ αριθμ. 15109/13.05.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις υπ' αριθμ. 1115/2012, 49/2012 και 819/2013 
αποφάσεις του Συμβουλίου της Επικράτειας. 

14. Την υπ' αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του άρθρου 
52Α του ν. 2696/1999». 

15. Το υπ' αριθμ. πρωτ. 48823/39998/18.09.2013 έγ¬ 
γραφο του Γ.Γ. Αποκεντρωμένης Διοίκησης Αττικής, με 
θέμα: "Διευκρινίσεις - Οδηγίες περί Εγκρίσεων Κυκλοφο- 
ριακών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων". 

16. Την υπ'αριθμ. πρωτ. Οικ. 22769/12259/19.03.2015 
(ΑΔΑ:7ΞΦΔΟΡ1 Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του αρ. 52Α 
του ν. 2696/1999». 

17. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, υπ' αριθμ. 55/17 απόφαση του Δημο¬ 
τικού Συμβουλίου του Δήμου Αγ. Δημητρίου, που αφορά 
σε κυκλοφοριακές ρυθμίσεις, με τα συνημμένα της. 

18. Την εισήγηση της Δ/νσηςΤεχνικών Υπηρεσιών του 
Δήμου Αγ. Δημητρίου, βάσει της οποίας ελήφθη η υπ' 
αριθμ. 22/17 απόφαση της ΕΠΟΙΖΩ, για τις υπόψη κυ- 
κλοφοριακές ρυθμίσεις. 

19. Την υπ' αριθμ. 55/17 απόφαση του Δημοτικού 
Συμβουλίου του Δήμου Αγ. Δημητρίου, για τις υπόψη 
κυκλοφοριακές ρυθμίσεις. 

20. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται επιβάρυνση στον 
τρέχοντα προϋπολογισμό του Δήμου, με κωδικό ΚΑ 
30.7135.03/2017 ποσού 118,89€. 

Και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώςαπό την Τεχνική Υπηρεσία του Δήμου 
Αγ. Δημητρίου και συμβάλλουν στην εξυπηρέτηση των 
πολιτών και στη βελτίωση των κυκλοφοριακών συνθη¬ 
κών της περιοχής, αποφασίζουμε: 

Την έγκριση των κάτωθι κυκλοφοριακών ρυθμίσεων: 

- Την απαγόρευση της στάθμευσης στη παρειά των 
μονών αριθμών επί της οδού Νάξου, στο τμήμα της 
οδού που οδηγεί σε αδιέξοδο, στο όριο της τελευταίας 
ιδιοκτησίας πριν από τις κλίμακες, με την εφαρμογή κά¬ 


θετης κυκλοφοριακής σήμανσης Ρ-39 (Απαγορεύεται η 
στάθμευση). 

- Την απαγόρευση της στάθμευσης στη παρειά των 
ζυγών αριθμών επί της της οδού Νάξου, στο τμήμα της 
οδού που οδηγεί σε αδιέξοδο, στο όριο της τελευταίας 
ιδιοκτησίας πριν από τις κλίμακες, με την εφαρμογή κά¬ 
θετης κυκλοφοριακής σήμανσης Ρ-39 (Απαγορεύεται η 
στάθμευση). 

-Τη διαγράμμιση με τεθλασμένη κίτρινη γραμμή (ζιγκ- 
ζαγκ) και στις δυο παρειές του οδοστρώματος επί της 
οδού Νάξου και για μήκος όπως αυτό ορίζεται από τις 
προαναφερθείσες κάθετες σημάνσεις (Ρ-39). 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της, σε περίπτωση μη τήρη¬ 
σης των όρων και των προϋποθέσεων που έχουν τεθεί από 
τους αρμοδίους φορείς καθώς και με την απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσηςΤεχνικών Υπηρεσιών του Δήμου Αγ. Δημητρίου, 
βάσει της οποίας ελήφθη η εν λόγω απόφαση του Δη¬ 
μοτικού Συμβουλίου του Δήμου. 

8. Να τηρούνται απαρέγκλιτα τα όσα ορίζονται στο 
(11) σχετ. 

9. Η τοποθέτηση άλλων, πλην ρυθμιστικών σημάνσεων 
(πληροφοριακών σημάνσεων που βελτιώνουν και διευ¬ 
κολύνουν την ρύθμιση ή την ασφάλεια της κυκλοφορί¬ 
ας), μπορεί να γίνει με ευθύνη του Δήμου, σύμφωνα με 
τις εγκεκριμένες προδιαγραφές. 

10. Τον παρόν έγγραφο δεν υποκαθιστά απαιτούμε- 
νες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2319/07.07.2017 


Αριθμ. 49314/501 (4) 

Έγκριση κυκλοφοριακών ρυθμίσεων σύμφωνα 
με την υπ' αριθμ. 54/17 απόφαση του Δημοτικού 
Συμβουλίου του Δήμου Αγ· Δημητρίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξειςτου ν. 2503/1997 (ΦΕΚ107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α/7.06.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντικαταστάθηκε με το άρθρο 48 §9 
του ν. 4313/2014. 

5. Το άρθρο 109 του ν. 2696/1999 (ΦΕΚ57/Α/23.03.1999) 
περί Δημοσίευσης Αποφάσεων που εκδίδονται κατ' 
εξουσιοδότηση του Κώδικα Οδικής Κυκλοφορίας, στην 
Εφημερίδα της Κυβερνήσεως. 

6. Το άρ. 90 του π.δ. 63/2005 (ΦΕΚ 98/Α/22.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα» 

7. Τις διατάξεις των Αρ. 28 και 28Α του ν. 4325/2015 
(ΦΕΚ47/Α/2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρ.24 του 
ν. 4368/2016 (ΦΕΚ 21 /Α/2016) «Μέτρα για τη ν επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/23.12.2010 (ΦΕΚ 228/Α/27.12.2010) 
«Οργανισμός της Αποκεντρωμένης Διοίκησης Αττικής». 

9. Την υπ'αριθμ. 15869/15-05-2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26-05-2017) 
με την οποία ο Σπυρίδων Κοκκινάκης διορίστηκε στη 
θέση του Συντονιστή της Αποκεντρωμένης Διοίκησης 
Αττικής. 

10. Την υπ'αριθμ. οικ. 47601/17682/14.06.2017 (ΦΕΚ 
2056/Β/14.06.2017, ΑΔΑ: ΩΒΝΔΟΡ1Κ-Θ4Ν) απόφαση 
του Συντονιστή Αποκεντρωμένης Διοίκησης Αττικής 
περί μεταβίβασης δικαιώματος υπογραφής. 

11. Την υπ' αριθμ. ΔΜΕΟ/Ο/3050 (ΦΕΚ 2302/Β/ 
16.09.2013) απόφαση Υπουργού Υποδομών, Μεταφο¬ 
ρών και Δικτύων, με θέμα: «Έγκριση Τεχνικών Οδηγιών 
κυκλοφοριακών παρεμβάσεων στο αστικό περιβάλλον 
για την εφαρμογή τους σε περιοχές σχολικών συγκρο¬ 
τημάτων και περιοχές με αυξημένη κίνηση στα πλαίσια 
βελτίωσης της οδικής ασφάλειας». 

12. Το υπ’ αριθμ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 


13. Τις υπ’ αριθμ. 1115/2012, 49/2012 και 819/2013 
Αποφάσεις του Συμβουλίου της Επικράτειας. 

14. Την υπ' αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

15. Το υπ' αριθμ. πρωτ. 48823/39998/18.09.2013 έγ¬ 
γραφο του Γ.Γ. Αποκεντρωμένης Διοίκησης Αττικής, με 
θέμα: "Διευκρινίσεις - Οδηγίες περί Εγκρίσεων Κυκλοφο- 
ριακών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων". 

16. Την υπ' αριθμ. πρωτ. Οικ. 22769/12259/19.03.2015 
(ΑΔΑ:7ΞΦΔΟΡ1 Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του αρ. 52Α 
του ν. 2696/1999». 

17. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, υπ' αριθμ. 54/17 απόφαση του Δημο¬ 
τικού Συμβουλίου του Δήμου Αγ. Δημητρίου, που αφορά 
σε κυκλοφοριακές ρυθμίσεις, με τα συνημμένα της. 

18. Την εισήγηση της Δ/νσης Τεχνικών Υπηρεσιών του 
Δήμου Αγ. Δημητρίου, βάσει της οποίας ελήφθη η υπ' 
αριθμ. 21/17 απόφαση της ΕΠΟΙΖΩ, για τις υπόψη κυ- 
κλοφοριακές ρυθμίσεις. 

19. Την, υπ' αριθμ. 54/17 απόφαση του Δημοτικού 
Συμβουλίου του Δήμου Αγ. Δημητρίου, για τις υπόψη 
κυκλοφοριακές ρυθμίσεις. 

20. Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται επιβάρυνση στον 
τρέχοντα προϋπολογισμό του Δήμου, με κωδικό ΚΑ 
30.7135.03/2017 ποσού 133,78€. 

Και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την Τεχνική Υπηρεσία του Δήμου 
Αγ. Δημητρίου και συμβάλλουν στην εξυπηρέτηση των 
πολιτών και στη βελτίωση των κυκλοφοριακών συνθη¬ 
κών της περιοχής, αποφασίζουμε: 

Την έγκριση των κάτωθι κυκλοφοριακών ρυθμίσεων: 

-Τον καθορισμό της οδού Θ.Τατάκη ως οδό προτεραι¬ 
ότητας έναντι της οδού Θουκυδίδου, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ). 

-Τον καθορισμό της οδού Θουκυδίδου ως οδό προ¬ 
τεραιότητας έναντι της οδού Στρατηγού Μίχου, με την 
εφαρμογή κάθετης κυκλοφοριακής σήμανσης Ρ-2 (5ΤΟΡ). 

-Τον καθορισμό της οδού Μοιράρχου Κουρεμπάνα 
ως οδό προτεραιότητας έναντι της οδού Θουκυδίδου, 
με την εφαρμογή κάθετης κυκλοφοριακής σήμανσης 
Ρ-2 (5ΤΟΡ). 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκλησής της, σε περίπτωση μη τήρη¬ 
σης των όρων και των προϋποθέσεων που έχουν τεθεί από 
τους αρμοδίους φορείς καθώς και με την απόφαση αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση Κυκλοφοριακών Ρυθμίσεων της 
Δ/νσηςΤεχνικών Υπηρεσιών του Δήμου Αγ. Δημητρίου, 
βάσει της οποίας ελήφθη η εν λόγω απόφαση του Δη¬ 
μοτικού Συμβουλίου του Δήμου. 

8. Να τηρούνται απαρέγκλιτα τα όσα ορίζονται στο 
(11) σχετ. 

9. Η τοποθέτηση άλλων, πλην ρυθμιστικών σημάνσεων 
(πληροφοριακών σημάνσεων που βελτιώνουν και διευ¬ 
κολύνουν την ρύθμιση ή την ασφάλεια της κυκλοφορί¬ 
ας), μπορεί να γίνει με ευθύνη του Δήμου, σύμφωνα με 
τις εγκεκριμένες προδιαγραφές. 

10. Τον παρόν έγγραφο δεν υποκαθιστά απαιτούμε- 
νες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 37294/ΜΟΕ (5) 

Έγκριση κυκλοφοριακών ρυθμίσεων στηνΤοπι- 
κή Κοινότητα Απερίου, Δήμου Καρπάθου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του ν. 2503/1997 (ΦΕΚ107/Α) «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», 

• του ν. 3852/2010 (ΦΕΚ 87/Α) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης», 


• του π.δ. 143/2010 (ΦΕΚ 236/Α) «Οργανισμός της Απο¬ 
κεντρωμένης Διοίκησης Αιγαίου», 

■ των άρθρων 52 παρ. 1,52Α και 109 του ν. 2696/1999 
(ΦΕΚ 57/Α) «Κύρωση του Κώδικα Οδικής Κυκλοφορίας», 
όπως ισχύουν, 

• της πράξης 4 του Υπουργικού Συμβουλίου της 
06-02-2015 (ΦΕΚ 24/Α/06-02-2015) και το άρθρο 56 του 
ν. 4257/2014 (ΦΕΚ 93/Α/14-04-2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του ν. 4325/2015 
(ΦΕΚ 47/Α/11-05-2015), 

■ τις υπ' αριθ. 49/2012,1115/2012 και 819/2013 απο¬ 
φάσεις του ΔΤμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους, 

• το αριθ. πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων συλ¬ 
λογικών οργάνων των ΟΤΑ που αφορούν μέτρα ρύθμι¬ 
σης οδικής κυκλοφορίας από τους Γενικούς Γραμματείας 
Αποκεντρωμένων Διοικήσεων», 

• της αριθ. πρωτ οικ. 53774/6893/01.10.2013 απόφασης 
της Γενικής Γραμματέως Αποκεντρωμένης Διοίκησης Αι¬ 
γαίου που αφορά την ανάθεση στην Δ/νση Τεχνικού Ελέγ¬ 
χου της άσκησης της αρμοδιότητας έγκρισης αποφάσεων 
ΟΤΑ της χωρικής αρμοδιότητας της Αποκεντρωμένης 
Διοίκησης Αιγαίου περί κυκλοφοριακών ρυθμίσεων, 

■Της υπ' αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφασης του Υπουργού Εσωτερικών περί 
διορισμού του Νικόλαου θεοδωρίδη ως Συντονιστή της 
Α.Δ. Αιγαίου. 

2. Την υπ’ αριθ. 43/2017 απόφαση του Δημοτικού 
Συμβουλίου Καρπάθου (ΑΔΑ:Ω6Ι4ΩΕ0-Ε5Φ) και την 
από 12.4.2017 εισήγηση και μελέτη (τεχνική έκθεση και 
τοπογραφικό διάγραμμα) της Τεχνικής Υπηρεσίας του 
Δήμου Καρπάθου. 

3. Το αριθ. πρωτ. 22473/13.4.2017 έγγραφο τουΤμή- 
ματος Διοίκησης Νομού Δωδεκανήσου της Δ/νσης Δι¬ 
οικητικού - Οικονομικού Νοτίου Αιγαίου ΑΔΑ, σύμφωνα 
μετο οποίο η υπ' αριθ. 43/2017 απόφαση του Δημοτικού 
Συμβουλίου Καρπάθου είναι νομοτύπως ληφθείσα. 

4. Το γεγονός ότι για την εφαρμογή της υπ’ αριθ. 
43/2017 απόφασης του Δημοτικού Συμβουλίου Καρ¬ 
πάθου προκαλείται δαπάνη ύψους 500€ που θα βαρύνει 
τον προϋπολογισμό του Δήμου Καρπάθου και συγκε¬ 
κριμένα τον Κ.Α 30.7135.0001 με τίτλο «Προμήθεια πι¬ 
νακίδων σήμανσης οδών και καθρεπτών» έτους 2017, 
με εγγεγραμμένη πίστωση 15.000 € συμπεριλαμβανο¬ 
μένου Φ.Π.Α, σύμφωνα με το αρ.πρωτ.: 3654/4.5.2017 
έγγραφο τηςΤεχνικής Υπηρεσίας του Δήμου Καρπάθου, 
αποφασίζουμε: 

Εγκρίνουμε τις κυκλοφοριακές ρυθμίσεις στηνΤοπική 
Κοινότητα Απερίου Δήμου Καρπάθου και συγκεκριμένα 
την απαγόρευση στάθμευσης οχημάτων στον διπλής 
κατεύθυνσης δρόμο, από την περιοχή του Αγίου Χα- 
ραλάμπους μέχρι το Χρύσειο Μέγαρο, με τοποθέτηση 
(5) πέντε πινακίδων απαγόρευσης στάθμευσης (Ρ-39) 
στα σημεία με ενδεικτικές συντεταγμένες σε ΕΓΣΑ 87 
Α: (Χ=787243, Υ=3938393), Β: (Χ=787232, Υ=3938337), 
Γ: (Χ=787273, Υ=3938311), Δ: (Χ=787290, Υ=3938277) 

και Ε: (Χ=787315, Υ=3938249), για την περίοδο από 1 
Ιουλίου μέχρι 31 Αυγούστου κάθε έτους, με τις εξής 
προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί από 
τους αρμόδιους φορείς καθώς και με την απόφαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις οποί¬ 
ες αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην από 12.4.2017 εισήγηση και μελέτη (τεχνική έκθεση 
και τοπογραφικό διάγραμμα) της Τεχνικής Υπηρεσίας 
του Δήμου Καρπάθου, βάσει των οποίων ελήφθη η εν 
λόγω απόφαση του Δημοτικού Συμβουλίου Καρπάθου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ Συμβουλίου Αρχιτεκτονικής) και 
αδειοδοτήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Ιουνίου 2017 
Ο Συντονιστής Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 


Αριθμ. 86712 _ (6) 

Ανανέωση απαγόρευσης Θήρας όλων των θη¬ 
ραμάτων, για τρία ακόμη έτη, σε έκταση σαρά¬ 
ντα δύο χιλιάδων στρεμμάτων (42.000,00 στρ.), 
που περιλαμβάνει τα όρια του πρώην Καταφυγί¬ 
ου Άγριας Ζωής (Κ.Α.Ζ.) "ΚΟΥΡΙ" περιφέρειας Δή¬ 
μου Κοζάνης, Περιφερειακής Ενότητας Κοζάνης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις της παρ. 5, του άρθ. 258, του ν.δ. 
86/1969 (ΦΕΚ 7 τ.Α/1969), «Δασικός Κώδιξ», όπως έχει 


προστεθεί με την παρ. 3, του άρθ. 7, του ν. 177/1975 (ΦΕΚ 
205 τ.Α/1975), «Περί αντικαταστάσεως και συμπληρώ- 
σεως διατάξεων τινών του ν.δ. 86/1969 "περί Δασικού 
Κωδικός"». 

2. Τις διατάξεις του ν. 3852/2010 (ΦΕΚ 87 τ.Α/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

3. Τις διατάξεις του π.δ. 141/2010 (ΦΕΚ 234 τ.Α/2010) 
"Οργανισμός της Αποκεντρωμένης Διοίκησης Ηπείρου 
και Δυτικής Μακεδονίας". 

4. Τις διατάξεις του ν. 3937/2011 (ΦΕΚ 60 τ.Α/2011) 
«Διατήρηση της βιοποικιλότητας και άλλες διατάξεις». 

5. Τις διατάξεις της παρ. 1 αρθρ. 28 του ν. 4325/2015 
«Εκδημοκρατισμός της Διοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση, Αποκατά¬ 
σταση αδικιών και άλλες διατάξεις». 

6. Τη με Α.Π. 414985/85 (ΦΕΚ 757 τ.Β/1985) κοινή 
υπουργική απόφαση: «Μέτρα διαχείρισης της άγριας 
πτηνοπανίδας», όπως ισχύει σήμερα. 

7. Τη με Α.Π. 78006/2538/01 -07-1994 δ/γη του Υπ. Γε¬ 
ωργίας «Απαγορεύσεις κυνηγίου ορισμένου χρόνου». 

8. Την υπ. αριθ. 59905/700/15-09-2014 (ΦΕΚ. 2497 
τ.ΒΥΙ 9-09-2014) απόφαση Γεν. Γραμματέως Αποκεντρω¬ 
μένης Διοίκησης Ηπείρου - Δυτ. Μακεδονίας "Απαγόρευ¬ 
ση Κυνηγίου όλων των θηραμάτων, για (3) τρία χρόνια σε 
έκταση σαράντα δύο χιλιάδων στρεμμάτων (42.000,00 
στρ.), που περιλαμβάνει τα όρια του καταργηθέντος 
Καταφυγίου Άγριας Ζωής "ΚΟΥΡΙ" περιφέρειας Δήμου 
Κοζάνης, Περιφερειακής Ενότητας Κοζάνης». 

9. Τη με Α.Π. 5184/1464/22-02-2012 (ΦΕΚ 769/τ.Β/ 
15.3.2012) απόφαση της Γενικής Γραμματέως Αποκε¬ 
ντρωμένης Διοίκησης Ηπείρου - Δυτικής Μακεδονίας 
«Παροχή εξουσιοδότησης υπογραφής πράξεων και 
εγγράφων με εντολή Γενικής Γραμματέως Αποκεντρω¬ 
μένης Διοίκησης Ηπείρου - Δυτικής Μακεδονίας κ.λπ.». 

10. Τη με Α.Π. 13912/15-05-2017 (ΦΕΚ 250 τ. Υ.Ο.Δ.Δ./ 
26-05-2017) απόφαση του Υπουργού Εσωτερικών περί 
διορισμού των Συντονιστών των Αποκεντρωμένων Δι¬ 
οικήσεων. 

11 .Το με Α.Π. 74150/31-05-2017 θετική εισήγηση του 
Δασαρχείου Κοζάνης. 

12. Το με Α.Π. 22892/17-05-2017 έγγραφο του Δήμου 
Κοζάνης. 

13. Τη με Α.Π. 51/18-05-2017 θετική πρόταση του Κυ¬ 
νηγετικού Συλλόγου Κοζάνης. 

14. Τη σύμφωνη γνώμη της Δ/νσης Δασών Κοζάνης. 

15. Επειδή στην εν λόγω περιοχή επικρατούν ιδανικές 
συνθήκες για την προστασία, ανάπτυξη και αναπαραγω¬ 
γή του θηραματικού πλούτου και το γεγονός ότι η πανίδα 
παρά την παρέλευση των τριών ετών απαγόρευσης της 
Θήρας, χρήζει περαιτέρω προστασίας, προκειμένου να 
επιτευχθεί ο επιδιωκόμενος σκοπός, αποφασίζουμε: 

Ανανεώνουμε την ισχύ της υπ' αριθ. 59905/700/ 
15-09-2014 (ΦΕΚ 2497 τ.Β'/19-09-2014) απόφασης της 
Γενικής Γραμματέως Αποκεντρωμένης Διοίκησης Ηπεί¬ 
ρου - Δυτικής Μακεδονίας και απαγορεύουμε το κυνή¬ 
γι όλων των θηραμάτων για τρία (3) χρόνια, ήτοι από 
31/07/2017 έως 31/07/2020, σε έκταση σαράντα δύο 
χιλιάδων στρεμμάτων (42.000,00 στρ.), που περιλαμβά- 

νει τα όρια του πρώην Καταφυγίου Άγριας Ζωής «ΚΟΥ- 
ΡΙ» περιοχής Δήμου Κοζάνης Περιφερειακής Ενότητας 
Κοζάνης, η οποία απεικονίζεται στο συνημμένο χάρτη 
με κλίμακα 1: 50.000 και της οποίας τα όρια έχουν ως 
ακολούθως: 

Αρχίζουν από το άκρο της πόλεως Κοζάνης, ακολουθεί 
το δημόσιο δρόμο προς Σέρβια μέχρι κτήματοςΤσελίκα, 
από εκεί ακολουθεί το ρέμα άκρο του δάσους Πετρανών 
όπου υπάρχει και παράλληλο μονοπάτι και φθάνει στην 
Τ.Κ Πτελέας, από εκεί με κατεύθυνση προς βορρά ακο¬ 
λουθεί τον αγροτικό δρόμο Πτελέας -Δρεπάνου μέχρι 
να συναντήσει το δημόσιο δρόμο προς Κοζάνη μέχρι 
παρακαμπτήριου προς Πτολεμάίδα, από εκεί στην Τ.Κ. 
Κοίλων. Από Κοίλα ακολουθεί τον επαρχιακό δρόμο προς 


Ν. Νικόπολη, στην συνέχεια αγροτικό δρόμο προς Βα- 
τερό μέχρι συναντήσεως Δημοσίου Δρόμου Κοζάνης- 
Καστοριάς και από εκεί ακολουθεί το δημόσιο δρόμο 
Βατερού - Κοζάνης μέχρι το σημείο από όπου άρχισε, 
ήτοι άκρο πόλεως Κοζάνης. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου 
και εν γένει της πανίδας της περιοχής. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η τήρηση της ανατίθεται στους δασικούς υπαλλήλους, 
δημοτικούς υπαλλήλους, στην Ελληνική Αστυνομία και σε 
κάθε φιλόνομο πολίτη. Οι παραβάτες της παρούσας τιμω¬ 
ρούνται σύμφωνα με τις ισχύουσες περί Θήρας διατάξεις. 

ΕΘΝΙΚΟ ΤΥΠΟΓΡΑΦΕΙΟ 

Γία τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 85 % 


ΥΠΟΜΝΗΜΑ 


Περιοχή απαγόρευσης Θήρας. Κλίμακα 1:50.000 


Η απόφαση αυτή να δημοσιευθεί στην Εφημερίδα της Κυβερνήσεως και ισχύει από την ημερομηνία δημοσίευσής της. 
Κοζάνη, 23 Ιουνίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ιτΐ35ί6ΐ·.0ΐ(4>6ί.αι· 



















































